Roman Jefimov

Roman Efimov (født 7. april 1976) er en russisk tidligere orienteringsløper som representerte de finske klubbene Hiisirasti og Hämmenlinnan Suunistajat.http://runners.worldofo.com/romanefimov.html Profil Roman Efimov. Efimov representerte det russiske landslaget i orientering og er verdensmester i stafett.

Efimov var en lovende løper som junior og fikk med seg fjerdeplass fra mellomdistansen i Horsens i 1996 som sitt beste resultat fra Juniorverdensmesterskap. Som senior tok russeren to stafettgull i VM sammen med Andrej Khramov og Valentin Novikov. De ble verdensmestre i stafett både i dannske Aarhus i 2006 og i ukrainske Kyiv i 2007. Ved begge anledningene løp Efimov første etappe på russernes vinnerlag. Individuelt ble sjetteplassen på langdistansen i 2007 Efimovs beste VM-resultat. To sjetteplasser fikk han også med seg fra EM i orientering. De plasseringene oppnådde han på mellomdistanse og stafett i ungarske Sümeg i 2002.

 Referanser 

 Eksterne lenker 


Kategori:Russiske orienteringsløpere
Kategori:Verdensmestere i orientering